Siri Seljeseth

Siri Seljeseth (født 1988) er en norsk forfatter, skuespiller og komiker som er kjent som manusforfatter og skuespiller i NRK-serien Unge lovende (2015–2018).

Seljeseth studerte skuespill ved Nordisk Institutt for Scene og Studio. Her traff hun medstudentene Gine Cornelia Pedersen og Alexandra Gjerpen, som sammen med Seljeseth spiller de tre venninnene serien Unge lovende kretser rundt. Seljeseth var idéutvikler og manusforfatter av serien. Serien er delvis inspirert av Seljeseths eget liv, og hun kom på idéen til serien da hun ble nektet innreise til USA for å jobbe som frilans stand up komiker. Hovedrolleinnhaveren i Unge lovende, Elise, som spilles av Seljeseth selv, opplever det samme. Serien er blitt sammenlignet med Lena Dunhams populære serie Girls, og fyller ifølge Seljeseth en mangel på TV-serier for unge i 20-årene på norsk fjernsyn. For manuset til serien vant hun Gullruten 2016 i klassen beste manus TV-drama sammen med  Mads Løken og Birgitte Wegener.

Hun har bidratt på med manus til TV-serien Kongen av Gulset fra 2021, manus og regi for Hvite gutter i perioden 2019 til 2021 og hadde regi for hele TV-serien Nede fra 2022.  For Nede ble hun nominert til Gullruten 2023 i klassen beste regi TV-drama.

Tidligere har Seljeseth arbeidet som frilans stand-up-komiker. Hun var idéhaver, manusforfatter og skuespiller på humorserien Adventslekene, som gikk på NRK3 i 2014. 20. november 2015 var hun gjest på Nytt på Nytt.

 Referanser 
Bjånesøy, Kjartan Brügger. 2015. Hun unge lovende Portrett-intervju. Bergens Tidende, Magasinet. 7. desember 2015.

Braseth, Sofie. 2015. «Unge lovende»-Siri skriver på ny sesong av den hyllede TV-serien . Kjendis.no, 15. november 2015.

Evang, Sonja. 2015. Venninnegjeng i ny NRK-serie . Dramatiker.no. 12. november 2015.

Elnan, Cathrine. 2015. – Ingenting på TV for folk på min egen alder. NRK.no. 6. november 2015.

 Eksterne lenker 

 Siri Seljeseth på Twitter

Kategori:Norske forfattere
Kategori:Norske skuespillere
Kategori:Norske komikere
Kategori:Vinnere av Gullrutens fagpris
Kategori:Personer fra Stavanger kommune